fi fi fi fi fi fi fi fi fi fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi en en en fi fi fi fi fi fi fi fi fi fi fi fi fi fi fi fi fi fr sv fi fi fi fi fi fi fi en fi fi fi en fi fi fi fi fi fi fi fi fi fi fi fi fi fi fi fi fi fi fi fi fi uk fi fi fi nl fi fi it fi fi fi
Aiheen rajaus — Avoin tiede ja tutkimus
Musiikin, taiteen ja kulttuurin tutkimuksen laitos
JYUniorit - Lasten ja nuorten yliopisto
Avoin tiede ja tutkimus > Opetus ja ohjaus > Perustutkinto-opiskelijat > Opiskelumateriaalit > Kirjastotuutori > 1. Tutustu aiheeseesi ja työstä hakutermit > Aiheen rajaus
Aiheen rajaus https://openscience.jyu.fi/fi/opetus/perustutkinto-opiskelijat/opiskelumateriaalit/kirjastotuutori/1-tutustu-aiheeseesi-ja-tyosta-hakutermit/aiheen-rajaus https://openscience.jyu.fi/@@site-logo/logo.png
Aiheen rajaamiseksi tarvitaan tietoa aiheesta. Voit aloittaa esimerkiksi kirjoittamalla ylös, mitä jo tiedät aiheesta. Mistä keksit aiheesi? Mitä asiasta sanottiin? Mihin viitattiin? Lähde sitten muodostamaan kokonaiskuvaa aiheestasi. Pyri löytämään vastaus näihin kysymyksiin:
Mitä aiheesta on kirjoittu, miten sitä on tutkittu?
Mitkä näkökulmat ovat yleisiä: onko aihetta tutkittu paljon jostain tietystä näkökulmasta, mitä on tutkittu vähemmän? Miten aiheen eri näkökulmat liittyvät toisiinsa?
Mitkä ovat keskeiset käsitteet?
Mikä näkökulma sinua kiinnostaa?
Aiheen ei heti alussa tarvitse olla tarkkaan rajattu – aiheen rajaus alkaa yleensä tarkentuu, kun haet tieteellisiä lähteitä ja tutustut tarkemmin siihen, miten aihetta on tutkittu. On myös normaalia, jos alkuun pääseminen tuntuu vaikealta tai sekavalta! Toisilla tieteenaloilla käsitteet ja aiheet ovat melko selkeärajaisia, mutta varsinkin ihmistieteissä tutkimusaiheet voivat olla vaikeammin hahmotettavia.
Alustavassa tiedonhaussa voit käyttää
JYKDOKia ja JYKDOKin Kansainväliset artikkelit -välilehteä
Oman alasi tietokantoja  ja monitieteisiä tietokantoja
Alustavan ja kokeilevan tiedonhaun tuloksia kannattaa silmäillä avoimin mielin, mutta myös kriittisesti. Miten aiheesta puhutaan esimerkiksi tiivistelmissä, mitä avainsanoja on listattu? Kun paikannat kiinnostavan lähteen, silmäile artikkelin tekstiä tai kirjan johdantoa. Ovatko hakutulokset jotain muuta kuin mitä odotit? Älä hermostu, jos et löydä heti hyviä lähteitä. Saatat joutua tekemään hieman salapoliisintyötä ennen kuin hyviä hakutuloksia alkaa löytyä. Tässä vaiheessa tutustut aiheeseesi ja koitat muodostaa siitä kokonaiskuvaa.
Hakuja voi säätää kokeilemalla hakua yleisillä, laajoilla hakusanoilla. Esimerkiksi psykomotoriikka-sanan sijaan voit aloittaa motoriikka-sanalla. Ideoi tarpeen mukaan kuitenkin myös tarkkoja, suppeampia tai spesifejä sanoja.
Kirjoita alusta lähtien muistiin, mitä hakusanoja olet käyttänyt. Näin on helpompi tehdä suunnitelmallista tiedonhakua ja alat hahmottaa aiheesi käsitteitä. Hakusanoista kerrotaan lisää myöhemmissä osioissa. Tässä vaiheessa riittää, että kokeilet.
Jos aihe on sinulle vieras, voit aloittaa googlettamalla. Löydätkö yleistietoa aiheesta, tai onko aiheesta ehkä olemassa Wikipedia-artikkeli? Onko samasta aihepiiristä tehty graduja? Gradut eivät ole tieteellisiä lähteitä, mutta niistä voi olla apua aiheen hahmottamisessa. Hyödynnä kaikkea, mikä auttaa sinut alkuun aiheen kanssa.
Hyviä lähteitä aiheeseen tutustumisessa ovat esimerkiksi
Tieteenalan perusteokset, esimerkiksi alan klassikkokirjat. Hae ne JYKDOKista.
Kurssikirjat, joissa on käsitelty aihettasi. Hae JYKDOKista.
Väitöskirjat, sillä ne sisältävät usein kirjallisuuskatsauksen, katsausartikkelin tai yhteenvedon aiheen tutkimuksesta. Hae Finna-tietokannasta (rajaa hakutulokset kohdasta Aineistotyyppi > Opinnäytteet > Väitöskirjat). Finnasta löydät lähes kaikkien suomalaisten korkeakoulujen väitöskirjat.
Hakuteokset ja sanakirjat, joista voit löytää määritelmiä käsitteille (hae JYKDOKista, tästä tarkemmin alempana).
Katsausartikkelit (review article), koska ne ovat yhteenvetoja jostain tutkimusaiheesta (hae JYKDOKista ja tietokannoista, tästä tarkemmin alempana).
MOT-sanakirjastoa, ja tarkista sanojen englanninkieliset käännökset.
On myös hyödyllistä selvittää, onko aihetta tutkittu muilla tieteenaloilla. Tämä selviää esimerkiksi hakemalla JYKDOKista, monitieteisistä tietokannoista tai Google Scholarista. Eri tieteenaloilla käsitteiden merkitykset voivat tosin erota toisistaan.
Tietosanakirjatyyppisiä hakuteoksia (encyclopedias, reference books), esimerkiksi
International Encyclopedia of the Social and Behavioral Sciences
Käsikirjoja (handbooks), kuten vaikkapa Handbook of Digital Currency tai Handbook of Academic Integrity.
Näin haet: käytä hakusanoina aiheesi keskeisiä käsitteitä. Käytä laajoja, yleisiä käsitteitä. Jos hyvin käy, löydät tieteellisen sanakirja-artikkelin, jossa määritellään jokin keskeinen käsitteesi. Hakuteoksissa ja käsikirjoissa kerrotaan tyypillisesti käsitteiden määritelmät sekä kunkin aiheen tutkimusperinteistä ja yleisistä teemoista.
Kirjallisuuskatsaukset ovat erillisiä katsausartikkeleita tai laajemman tutkimuksen osia. Kirjallisuuskatsauksessa käydään läpi aiheeseen liittyvää keskeisintä aikaisempaa tutkimusta. Kirjallisuuskatsaukset sisältävät yhteenvedon tietyn aiheen tutkimuksesta ja tuloksista.
Löydät kirjallisuuskatsauksia tieteellisistä tietokannoista. Voit kokeilla niiden hakua myös JYKDOKin artikkelivälilehdiltä.
Käytä hakuterminä tutkimusaiheesi hakutermien lisäksi sanoja kirjallisuuskatsaus, literature review, systematic review, meta-analysis, meta-synthesis
Joissain tietokannoissa on hakufiltteri, jolla voit rajata hakutulokset review-artikkeleihin
Joillakin tieteenaloilla, kuten lääketieteessä, voi olla systemoituja kirjallisuuskatsauksia sisältäviä tietokantoja, esim. Cochrane Database of Systematic Reviews (Ovid).
Kun olet tutustunut aiheeseesi, pystyt aloittamaan aiheen rajauksen ja tutkimuskysymysten asettelun. Muotoile tutkimuskysymykset avoimeen muotoon Miten? Miksi? Mitä? jne. Tutkimuskysymyksissä vältetään yleensä kysymysmuotoja, joihin vastaus on kyllä tai ei.
LIB1THP Tiedonhankinnan perusteet -kurssi
1. Tutustu aiheeseesi ja työstä hakutermit
Mitä tieteellinen tieto on?
3. Tallenna lähteet ja viittaa oikein
Kysy ja anna palautetta!
PL 35 (B, Lähde)
Seminaarinkatu 15 (B, Lähde)
Yliopiston erillislaitokset ja palvelut
Monikielisen akateemisen viestinnän keskus Movi